cyanic-selkie/wikianc huggingface dataset:
Աթոն
Դիցաբանություն
Աթոն աստծո մասին առաջին տեղեկությունները վերաբերում են XII դինաստիայի ժամանակաշրջանին՝ հին եգիպտական «Սինուհեթի պատմությունը» ստեղծագործության մեջ ։ Դրանում մահացած արքան նկարագրվում է իբրև աստված, որը բարձրանում է դեպի երկինք, ապա միավորվում է արևային սկավառակի հետ, և նրա աստվածային մարմինը միաձուլվում է նրա արարչի հետ ։ Նմանատիպ ձևով՝ «Աթոնի արծաթ» եզրույթը երբեմն օգտագործվում է լուսինը նշելու համար ։ Արևի աստված Աթոնին երկրպագում էին Ամենհոտեպ III-ի կառավարման ժամանակ, երբ նրան պատկերում էին որպես մարդ՝ բազեի գլխով, այնպես, ինչպես Ռային։ Էխնաթոնի (Ամենհոտեպ III-ի ժառանգ) կառավարման տարիներին Աթոնը դարձավ եգիպտացիների պետական կրոնի գլխավոր աստվածը։ Դրանից հետո Ամենհոտեպ IV-ը փոխեց անունը՝ դարձնելով Էխնաթոն, որպեսզի ցույց տա իր սերտ կապը նոր գերագույն աստվածության հետ ։
Պատկեր
Ի տարբերություն մյուս աստվածների՝ Աթոնը անթրոպոմորֆ (մարդակերպ) չէր ։ Նրան պատկերել են ճառագայթներ տարածող արևային սկավառակի տեսքով։ Այդ ճառագայթներն ավարտվում էին ձեռքերի դաստակով, որոնք երբեմն ձգում էին կյանքի իմաստ անխը ։
Աստծո ամենահայտնի նկարներից մեկը գտնվում է Թութանհամոնի ոսկե գահի հետևի մասում։
Պաշտամունք
Աթոնի պաշտամունքի կենտրոնը եղել է Թեբեն, իսկ ավելի ուշ՝ Ախեթաթոնը ։
Աթոնիզմ
Աթոնի պաշտամունքը մտցվեց Ամենհոտեպ IV-ի կողմից նրա կառավարման հինգերորդ տարում (մ. թ. ա. 1348-1346 թվականներ), և Աթոնի կարգավիճակը բարձրացավ՝ հասնելով գերագույն աստծո կարգավիճակի, բայց դրանից հետո դեռևս շարունակվում էր ավանդական աստվածների պաշտամունքը ։ Մյուս աստվածություններին զգալիորեն քիչ ուշադրություն էր դարձվում, որն էլ փոխեց երկրի տնտեսական դրությունը, մանավանդ Ամոնի պաշտամունքային կենտրոն Թեբեում։ Այստեղ Ամոնի անունը մաքրվում էր որմնանկարներից, ինչը զայրացնում էր Ամոնի երբեմնի հզոր քրմերին ։
Իր կառավարման հինգերորդ տարում փարավոնը անվանափոխվեց Ամենհոտեպից («Ամոնը գոհ է») Էխնաթոնի («Օգտակար՝ Աթոնի համար») և սկսեց նոր մայրաքաղաք Ախեթաթոնի շինարարությունը («Աթոնի հորիզոն»), որը դարձավ նաև Աթոնի պաշտամունքի կենտրոնը։ Այստեղ Աթոնին նվիրված էին տաճարներ, որոնք հնէաբանների կողմից անվանվել են Աթոնի մեծ տաճար (Պեր-Աթոն «Աթոնի տուն») և Աթոնի փոքր տաճար («Թոնի դղյակ»)` փարավոնի անձնական օգտագործման համար ։ Ամառնյան ճարտարապետության տարբերակիչ առանձնահատկությունը Gem-Pa-Aten-ն («Գտնված Աթոն») էր, հրաժարումը բազմաթիվ սյուներով ամրացված տանիքից, որպեսզի արեգակնային աստվածության հետ շփումը լինի ավելի բաց և ուղղակի։ Դրա հետ մեկտեղ, սրբավայրերով Աթոնի մեծ տաճարը այդպես էլ մինչև վերջ չի կառուցվել ։
Աթոնը համատեղում է իր մեջ տղամարդկային և կանացի աստվածությունների գծերը միաժամանակ։ Ինչպես կարծում էին, ստեղծված ամեն ինչ ծագել է աստծուց և միևնույն ժամանակ գոյություն ունի նրա ներսում։ Նրա անունը գրառում էին կարտուշի ներսում, ճիշտ այնպես, ինչպես գրառում էին փարավոնի անունը, ինչը նկատելի չէր այլ աստվածների դեպքում։ «Աթոնի հիմնում» Ռան, Շուն և Աթոնը միավորված են միասնական արարիչ-աստծո կերպարում ։
Էխնաթոնի մահից հետո նրա մտցրած պաշտամունքը արգելվեց, և պաշտամունքի գերագույն աստվածություն կրկին դարձավ Ամոնը։ Բայց, հավանաբար, Աթոնի պաշտամունքը միանգամից չի վերացել, Էխնաթոնի գաղափարները աջակցում էին մի շարք մարդիկ ևս մեկ սերնդի ժամանակահատվածում ։
Մոնոթեիզմի հարց
Հետազոտողները կարծում են, որ Էխնաթոնի կրոնական բարեփոխումներով առաջացավ առաջին միաստվածությունը ։
Զիգմունդ Ֆրոյդը իր «Մովսես և միաստվածություն» աշխատության մեջ արտահայտել է այն միտքը, որ Աթոնի պաշտամունքը խորը հետք է թողել հուդայական միաստվածության ձևավորման ու զարգացման վրա և նախորդել է նրա առաջացմանը, քանի որ Հին Կտակարանի մարգարե Մովսեսը, որն ապրել է Հին Եգիպտոսի տարածքում մոտավորապես Էխնաթոնի կառավարման ժամանակ, կարող էր ընդունել տեղի կրոնական պաշտամունքի շատ գաղափարներ (Ադոնայ) ։
Մյուսները կարծում են, որ Էխնաթոնը փորձում էր Աթոնի միապաշտամունքը (հենոթեիզմ կամ մոնոլատրիա) ոչ թե այն պատճառով, որ չէր հավատում մյուս աստվածների գոյությանը, այլ այն պատճառով, որ ձեռնպահ էր մնում ցանկացած աստծո երկրպագելուց, բացի Աթոնից ։ Էխնաթոնի բարեփոխումները ոչ միայն կրոնական էին, այլև մշակութային, համապարփակ, ստեղծված հենց Էխնաթոնի նախաձեռնությամբ ։
Արքայական տիտղոսներ
Ամառնայի ժամանակաշրջանում Աթոն անունը համարվում էր արքայական տիտղոս (քանի որ նա հանդիսանում էր բոլորի արքան) և գրվում էր կարտուշի վրա։ Գոյություն ուներ այդ տիտղոսի երկու ձև. առաջինում մյուս աստվածների անուններն էին, իսկ երկրորդում ավելի շատ «առանձնահատկություններ» կային, որոնք բնորոշ էին Աթոնին։ Վաղ ձևը եղել է Ռա-Հորախտի անունն էր, որը նշանակում է՝ «նա, ով վայելում է հորիզոնը»։ Շու անունը նույնպես կապ ուներ Աթոնի հետ։ Ուշ ձևը եղել է Ռա անունը. նա, ով ղեկավարում էր երկու հորիզոնները, և նա, ով վայելում է հորիզոնը, նրա անվան մեջ լույսը Աթոնն էր։
Թարգմանության տարբերակներ
Այս երկու տեսությունները համատեղելի են, քանի որ աչքն ունի գնդաձև տեսք։
Գերմաներեն
Կատեգորիա:Եգիպտական աստվածներ Կատեգորիա:Արևի աստվածներ Կատեգորիա:Հին Եգիպտոսի դիցաբանություն Կատեգորիա:Հին Եգիպտոս Կատեգորիա:Աստվածներ այբբենական կարգով Կատեգորիա:Միաստվածություն
Արամեական գիր
Արամեական գիր բաղաձայն հնչյունակազմական գրերի համակարգ, զարգացած փյունիկյան գրերից։
Պատմություն
Արամյան մատենագրությունը նման է հունականին, որի նման զարգանալով փյունիկյան գրերից՝ ընկել է Արևելքի այբուբենների Արամյան ճյուղի հիմքում, այնպես, ինչպես հունարենն է ծառայել որպես Արևելքի այբուբենների հիմք։ Արամյան գիրը իր ձայնավորներով և Матрес лекционис-ով, ծնունդ է տվել այբուբեններ Մերձավոր Արևելքի, Հյուսիսային Աֆրիկայի և Ասիայի ժողովուրդների այբուբենների, ներառյալ Արաբական և ժամանակակից Եբրայական այբուբենը, ինչպես նաև Հնդկաստանում կիրառվող տարբեր գրերի (Բրահմա և այնուհետև Դևանագարի) և նրանց ժառանգորդ-այբուբեններ Հարավ-Արևելյան և Կենտրոնական Ասիայում (այդ թվում Թայերեն և Մոնղոլերեն գրեր)։
Արամյան լեզվական միջավայրում շարունակում էին գոյատևել նաև տարբեր պաշտամունքներ։ Օրինակ մինչև հիմա գոյություն ունեցող Մանդեյների (Կրոնական աղանդ ժամանակակից Իրանում և Իրաքում, մի քանի հարյուր մանդեյներ ապրում են նաև ԱՄՆ-ում և Ավստրալիայում) մոտ պահպանվել են սուրբ գրքեր՝ գրված արամերեն լեզվի մանդեյերեն բարբառով։ Այդ բարբառը օգտագործում են նաև որպես ժամերգության լեզու, իսկ նրա ավելի ժամանակակից ձևը, ըստ որոշ տվյալենրի, ամենօրյա հաղորդակցման մեջ Իրանում գործածում է մոտ հազար մարդ, իրանյան մանդեյների որոշ մասը խոսում է Ֆարսի լեզվով (фарси), իսկ իրաքյանները՝ արաբերեն։
7-րդ դարում արաբական զավթումներից և խալիֆայության ստեղծումից հետո սիրիա-արամեական բարբառները դուրս մղվեցին գործածությունից և փոխարինվեցին արաբերենով։ Այդ գործընթացն ունեցավ տևական ընթացք և ավարտվեց մոտավորապես 15-րդ դարի վերջերին։ Արամերեն լեզվի հետնորդներ, բացի ասորական և մանդեյական բարբառներից, այսօր համարվում են Սիրիայի մի քանի գյուղերի (տես Մաալուլա, Սայդնայա, որտեղ ապրում են մի քանի հազար մարդ, որոնց մեծամասնությունը քրիստոնյա է) խոսակցական ձևերը։
Աֆրիկայի կլիմայական գոտիներ
Հասարակածային դիրքի շնորհիվ կլիմայական գոտիները մայրցամաքում հասարակածից դեպի հյուսիս և հարավ կրկնվում են։
Մերձհասարակածային գոտիները
Մերձհասարակածային գոտիները տարածվում են 5 - 6°-ից մինչև 15 - 18° աշխարհագրական լայնությունները։ Այս գոտում օդի ջերմաստիճանը մշտապես +20 °C-ից բարձր է։ Կլիման սեզոնային է. ամռանը տիրապետում են հասարակածային խոնավ և տաք օդային զանգվածները, հետևաբար՝ կլիման նման է հասարակածային գոտուն, իսկ ձմռանը՝ արևադարձային չոր և տաք օդային զանգվածները։ Այդ պատճառով տեղումների քանակը տարվա ընթացքում խիստ անհավասարաչափ է բաշխված։ Յուրաքանչյուր կիսագնդի ամառային սեզոնը խոնավ է (1500 - 1600 մմ.), իսկ ձմեռայինը՝ չոր (500 - 700 մմ.)։ Ամռանը տաք է, ձմռանը՝ շոգ։
Արևադարձային գոտիները
Արևադարձային գոտիները տարածվում են հյուսիսային և հարավային լայնությունների 15 - 30°-ի սահմաններում։ Օդի ջերմաստիճանը միշտ բարձր է։ 15 °C-ից ցածր ջերմաստիճաններ չեն դիտվում (բացի լեռնային շրջաններից)։ Սա պասսատային բարձր ճնշման գոտի է, ուր գերիշխում են չոր, ցամաքային պասսատները։ Հատկապես չոր է Հյուսիսային Աֆրիկայի արևադարձային գոտում։ Այստեղ ցամաքը լայն է և խոնավությունը՝ աննշան։ Այդ պատճառով այստեղ է գտնվում ոչ միայն Աֆրիկայի, այլև ամբողջ Երկրագնդի ամենատաք և ամենաչոր շրջանը՝ Սահարա անապատը։ Ամռանը չափազանց շոգ է ու չոր։ Ավազը տաքանում է մինչև +70 +80 °C, իսկ ստվերում առավելագույն ջերմաստիճանը +58,1 °C (աշխարհում ամենաբարձրը)։ Գիշերը երկրի մակերևույթը արագորեն սառչում է։ Օրական ջերմաստիճանների տատանումները երբեմն հասնում են 40°-ի։ Ամռանը հաճախակի է առաջանում սամում կոչվող քամին։ Նմանօրինակ կլիման անվանում են արևադարձային անապատային կլիմա։
Հարավային Աֆրիկայում արևադարձային անպատային կլիման ընդգրկում է փոքր տարածություն։ Այստեղ ավելի շատ տեղումներ են լինում, քան Սահարայում։ Տարեկան կտրվածքով ավելի շատ տեղումներ են լինում արևելքում՝ հարավարևելյան պասսատների ներգործությամբ, որոնց շնորհիվ այստեղ արևադարձային խոնավ կլիմա է։
Այսպիսով Հարավային Աֆրիկայի արևադարձային գոտում առանձնացվում է կլիմայական երկու մարզեր. 1. արևադարձային անապատային և 2. արևադարձային խոնավ։
Մերձարևադարձային գոտիները
Մերձարևադարձային գոտիները գտնվում են Աֆրիկայի ծայր հյուսիսում և ծայր հարավում։ Կլիման անցումնային է, սեզոնային։ Ամռանը տիրապետում են արևադարձային, ձմռանը՝ բարեխառն օդային զանգվածները։ Ամռանը շոգ է (+27 +28 °C), ձմռանը՝ համեմատաբար տաք (+10 +12 °C)։
Աֆրիկայի հարավ-արևելքում խոնավ է ամբողջ տարին, բայց ավելի խոնավ է ամռանը։ Ամառային մուսսոնը և տաք օվկիանոսային հոսանքը նպաստում են կլիմայի խոնավ լինելուն։ Այսպիսի կլիման կոչվույմ է մերձարևադարձային խոնավ կլիմա։
Այսպիսով, մերձարևադարձային գոտում բնորոշ են կլիմայական երկու մարզեր. 1. միջերկրածովային և 2. մերձարևադարձային խոնավ։
Կատեգորիա:Աֆրիկա
(8486) 1989 QV
(8486) , աստերոիդ աստերոիդների հիմնական գոտում։ Հայտնաբերվել է 1989 թվականի օգոստոսի 26-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 3,157632 ա. մ., առավելագույնը մոտենում է 2,7189 ա. մ. հեռավորության վրա և հեռանում 3,5963 ա. մ. ։ Արեգակի շուրջ մեկ ամբողջական պտույտ է կատարում 2049,47 երկրային օրվա ընթացքում, իր ուղեծրով շարժվելով միջինում 0,175656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,61° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայերը Սան Ֆրանցիսկոյում
Սան Ֆրանցիսկոյում հայերը բնակություն են հաստատել 19-րդ դարի 80-90-ական թվականներին։ 1912 թվականին նրանց թիվը 150 էր։ Համայնքը սկսել է ստվարանալ Առաջին համաշխարհային պատերազմից հետո։ 1924 թվականին Սան Ֆրանցիսկոյամ (Օքլենդի և Բերկլիի հետ) բնակվել է 1500 հայ։ Հայերի հոսքը շարունակվել է ընդհուպ մինչև Երկրորդ համաշխարհային պատերազմը և դրանից հետո։ 1962 թվականին Սան Ֆրանցիսկոյամ և նրա արվարձաններում (Սան Մաթեո, Ռեդվուդ Սիթի, Սան Խոսե, Բերկյի, Սանտա Կլարա, Ռիչմոնդ են) բնակվել է 6 հզ. հայ, 1970-ական թվականների սկզբին՝ շուրջ 10 հզ., 1983 թվականին՝ 25 հզ.: 2003 թվականի տվյալներով Սան Ֆրանցիսկոյի և շրջակայքի հայերի թիվը շուրջ 100 հզ. է։
Սկզբնական շրջան
Առաջին հայ բնակիչների մեծ մասը վասպուրականցիներ էին, խարբերդցիներ, բիթլիսցիներ. զբաղվել են դերձակությամբ, խոհարարությամբ, գորգավաճառությամբ, ծաղկավաճառությամբ են։ Հետագա տարիներին հայերն աստիճանաբար ընդգրկվել են քաղաքի հասարակական, տնտեսական և մշակութային կյանքի տարբեր ոլորտներում։
Գործող կազմակերպություններ
Համայնքի ազգային հասարակական կյանքը կազմակերպում են հայապահպան գործունեությամբ զբաղվող զանազան միություններ։ 20-րդ դարի սկզբից գործում են հայ ազգային կուսակցությունների տեղական կազմակերպությունները, Ամերիկահայ քաղաքացիների լիգայի, Ամերիկահայ իրավանց խորհրդի, Ամերիկահայ ճարտարագետների և գիտնականների ընկերակցության, Կալիֆոռնիայի ամերիկահայ բժշկական միության, Հայ դատի հանձնախմբի, ինչպես նաև ՀԲԸՄ-ի, ՀՕՄ-ի, ՀՄԸՄ-ի, հայրենակցական միությունների, Թեքեյան, Համազգային և այլ մշակութային միությունների մասնաճյուղերը։
Բելկայրե
Բելկայրե  (Bellcaire, Bellcaire d'Emporda, Bellcaire d'Empordà), մունիցիպալիտետ Իսպանիայում։ Գտնվում է Խիռոնա պրովինցիայում, Կատալոնիա ինքնավար համայքնի կազմում։ Տարածքը կազմում է 68,5 կմ²։ Բնակչությունը՝ 673 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Arrows A22
Բոլիդ Arrows A22 (Arrows A22), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2001 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Կայուտինո
Կայուտինո (Каютине), ավան Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Կայուտինո ավանում բնակվում էր 213 մարդ։
Շերա Բեչարդ
Շերա Բեչարդ (Shera Bechard, ), կանադացի ֆոտոմոդել։
Կենսագրություն
Շերա Լորեյն Մերի Բեչարդը ծնվել է 1983 թվականի սեպտեմբերի 14-ին՝ Կանադայի Օնտարիո նահանգի Կապուսկասինգ քաղաքում։ 18 տարեկանում տեղափոխվել է Տորոնտո, որտեղ սկսել է մոդելի կարիերան։
2009 թվականին ստացել է «Next Wave Award» «Austin Fantastic Fest» մրցանակը «Լավագույն դերասանուհի անվանակարգում» «Քնքուշ Կարմա» ֆիլմում գլխավոր դերի համար ։ 2010 թվականի նոյեմբերին դարձել Է Playboy ամսագրի «ամսվա աղջիկ»   ։
2011 թվականին Շերան հանդիպել է Հյու Հեֆների հետ       ։
Արտաքին հղումներ
Կատեգորիա:Ֆոտոմոդելներ Կատեգորիա:Կանադացի մոդելներ Կատեգորիա:Կանադացի դերասանուհիներ
Հունիս
Հունիս (Junius — «Յունոնի ամիս»), տարվա վեցերորդ ամիսն ըստ Հուլյան ու Գրիգորյան օրացույցների։ Ունի երեսուն օր։
Հյուսիսային կիսագնդում հունիսն ամառվա առաջին ամիսն է, հարավային կիսագնդում՝ ձմեռվա առաջին ամիսը։
Հունիսը նվիրված էր Յունոնա աստվածուհուն, որը հռոմեական դիցաբանական պանթեոնում կանանց ու ընտանեկան կենցաղի հովանավորողն է։
Հունիսը համընկնում է հայկական մարգաց անվան հետ։
Ժամանակակից դարաշրջանում մինչ հունիսի 21-ը արևը գտնվում է Ցուլ համաստեղությունում, իսկ հունիսի 21-ից՝ Երկվորյակներ ։
Ծանոթագրություններ
Կատեգորիա:Ամիսներ
Էմի Քլոբուշար
Էմի Ջին Քլոբուշար (Amy Jean Klobuchar, ), ամերիկացի քաղաքական գործիչ, Մինեսոտայի նահանգից ԱՄՆ սենատոր, Մինեսոտայի Դեմոկրատական ֆերմերային-աշխատանքային կուսակցության անդամ (ԱՄՆ դեմոկրատական կուսակցության անդամ), ԱՄՆ նախագահի թեկնածու (2020) ։ Ժողովրդավարական կառավարման և սոցիալական ծրագրերի կոմիտեի նախագահ, ընդգրկված է Միացյալ տնտեսական կոմիտեի, Սենատի գյուղատնտեսության, սննդի և անտառային տնտեսության կոմիտեի, Սենատի առևտրի, գիտության և տրանսպորտի հարցերի կոմիտեի, Սենատի կանոնների և վարչակազմի կոմիտեի և Սենատի դատական մարմինների կոմիտեի կազմում։
Կենսագրություն
Էմի Քլոբուշարը ծնվել է 1960 թվականի մայիսի 25-ին Մինեսոտա նահանգի Պլիմուտ քաղաքում։ Նրա հայրը հոդվածներ է գրել «StarTribune» թերթում, մայրը՝ եղել է ուսուցիչ տարրական դպրոցում։ Հաճախել է Պլիմուտի հանրային դպրոց։ 1982 թվականին գերազանցությամբ ավարտել է Եյլի համալսարանը և Չիկագոյի համալսարանի իրավաբանական ֆակուլտետը։ 1986 թվականին Կլոբուշարի ավարտական աշխատանքը Hubert H. Humphrey Metrodome-ի կառուցման մասին, որպես գիրք հրատարակվել է։ Համալսարանն ավարտելուց հետո, Մինեապոլիսում զբաղվել է իրավաբանական պրակտիկայով ։ 1993 թվականին Քլոբուշարն ամուսնացել է Ջոն Բեսլերի հետ, զույգը մեկ երեխա ունի։ 1998 թվականին ընտրվել է Հենեպինի շրջանի դատախազ և վերընտրվել 2002 թվականին։ Այդ ժամանակ Քլոբուշարը Մինեսոտայի փաստաբանների ասոցիացիայի նախագահն էր։
La Résidence Ylang Ylang (ֆիլմ)
Դիպաշարը
Կինոնկարում ներկայացված է Կոմորյան կղզիների մի գյուղ, որտեղ գլխավոր հերոսը՝ Ջիբրիլը, իր ազատ ժամանակն անց է կացնում լքված վիլլան կարգի բերելով։ Մինչ նա զբաղված է այդ գործով, նրա խրճիթը հրո ճարակ է դառնում։ Անտուն մնացած երիտասարդը ստիպված է լինում բնակության տեղ որոնել ։
Դերակատարներ
Ալի Հասան Հալիդի
Աստադինա Մսա Սոյլիհի
Ֆահամվե Իբուրոյ
Էմի Քլոբուշար
Ծանոթագրություններ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի իրավաբաններ Կատեգորիա:Եյլի համալսարանի շրջանավարտներ Կատեգորիա:21-րդ դարի ամերիկացի քաղաքական գործիչներ Կատեգորիա:Չիկագոյի համալսարանի շրջանավարտներ Կատեգորիա:ԱՄՆ-ի կին քաղաքական գործիչներ Կատեգորիա:Կին ինքնակենսագիրներ
La Résidence Ylang Ylang (ֆիլմ)
Դերակատարներ
Մամա Հայիրիյա
Աբուբաքար Սայիդ Սալիմ
Ահամադա Սաանդի
Աբիդինե Սայիդ Մոհամեդ
Ծանոթագրություններ
Կատեգորիա:2008 ֆիլմեր Կատեգորիա:Ֆրանսիական ֆիլմեր Կատեգորիա:Կոմորյան Կղզիների ֆիլմեր
ԱՄՆ-ի Ազգային գվարդիայի ռազմաօդային ուժեր
ԱՄՆ-ի Ազգային գվարդիայի ռազմաօդային ուժեր (US Air National Guard, ANG), ԱՄՆ-ի Օդային գվարդիա (US Air Guard), ԱՄՆ-ի Ազգային գվարդիայի ուժերի տեսակ, բաղկացուցիչ մաս։ Իրենից ներկայացնում է ԱՄՆ ռազմաօդային ուժերի պահեստազորի մարտունակ զորամասեր և ստորաբաժանումներ։
Կազմավորման, ֆինանսավորման և համալրման սկզբունքներ
Ազգային գվարդիայի ռազմաօդային ուժերը կազմավորվում են նույն սկզբունքով, ինչ ԱՄՆ Ազգային գվարդիան, և առկա են բոլոր նահանգներում։ Ռազմաօդային ուժերի բոլոր կազմավորումները ենթարկվում են ԱՄՆ-ի նախագահին և նահանգապետերին։ Նահանգի տարածքում մարտական պատրաստության, զորամասերի համալրման, կամավորների հավաքագրման, ծառայության մեջ առաջխաղացման և այլ վարչական հարցերով ռազմաօդային ուժերի ավիացիոն զորամասերի ղեկավարմամբ զբաղվում է գեներալ-համհարզը, որը համարվում է շտաբի պետ նահանգապետին կից ։
Ազգային գվարդիայի ռազմաօդային ուժերի թվաքանակը յուրաքանչյուր նահանգի համար սահմանվում է դաշնային և տեղական օրենսդրությամբ։ Ֆինանսավորումն իրականացվում է ԱՄՆ-ի դաշնային բյուջեի հաշվին (90%) և նահանգների միջոցների հաշվին (10 %)։
Ազգային գվարդիայի ռազմաօդային ուժերի համալրումն իրականացվում է կամավոր, տարածքային սկզբունքի հիման վրա։ Ընդ որում համալրումն իրականացվում է այն քաղաքացիների հաշվին, ովքեր զինվորական ծառայություն են անցել և ունեն անհրաժեշտ պատրաստվածություն։ Ազգային գվարդիայի ռազմաօդային ուժերի սպայական կազմը համալրվում է կանոնավոր ռազմաօդային ուժերի սպաներով, արտազորային պատրաստության դասընթացների շրջանավարտների պահեստազորի սպաներով, ինչպես նաև անձանցով, ովքեր ավարտել են սպայական թեկնածուական դպրոցներ։
Մարտական խնդիրներ
Ազգային գվարդիայի ռազմաօդային ուժերի կազմավորումները ազգային տարածքի սահմաններում գլխավոր դեր են կատարում օդային տարածքների պարեկության, առանձնակի կարևոր նշանակություն ունեցող վարչական և տնտեսական օբյեկտների օդից պաշտպանության և այլ խնդիրների լուծման գործում։
Անձնակազմ
Անձնակազմի ընդհանուր թվաքանակը կազմում է ավելի քան 106 000 զինծառայող, մոտ 14 000 սպա և ավելի քան 92 000 շարքային և սերժանտական կազմ։ Կանանց և տղամարդկանց բաժինը.
Ռասայական և էթնիկական կազմ.
Տեխնիկա և սպառազինություն
Ազգային գվարդիայի զորամասերի և ստորաբաժանումների սպառազինության մեջ առկա են ինքնաթիռների բոլոր տեսակներ, բացառությամբ ռազմավարական ռմբակոծիչների, և ուղղաթիռ։ Ընդհանուր քանակը՝
Ինքնաթիռային պարկի ընդհանուր քանակը կազմում է մոտ 1300 ինքնաթիռ։
Ծանոթագրություններ
Կատեգորիա:ԱՄՆ-ի զինված ուժեր Կատեգորիա:Ազգային գվարդիա
Կայք
Ցանցակայք (անգլերեն website, հայերեն նաև վեբ կայք, համացանցային (ինտերնետային) կայք կամ ցանցային կայք) տեքստեր, պատկերներ, տեսանյութեր կամ այլ թվային միջոցներ պարունակող փոխկապակցված վեբ-էջերի հավաքածու։ Վեբ-կայքը սովորաբար տեղակայվում է համացանցում հասանելի առնվազն մեկ սերվերի վրա։ Կայքէջը մի փաստաթուղթ է, որը սովորաբար գրված է (X)HTML լեզվով, որը գրեթե միշտ մատչելի է HTTP հաղորդակարգով (protocol), որը փոխանցում է տեղեկությունները կայքից գործածողի դիտարկիչի (Browser) վրա։ Հանրությանը մատչելի բոլոր ցանցակայքերը միասին համարվում են «Համաշխարհային սարդոստայն» (World Wide Web) ։ Կայքի էջերը սովորաբար մատչելի են գլխավոր սկզբնաէջ (homepage) կոչվող URL տեղորոշիչից (locator) և սովորաբար գտնվում են նույն ֆիզիկական սպասարկչի վրա։ Էջերի URL տեղորոշիչները կազմակերպում են էջերը որոշակի հիերարխիայով, այդուհանդերձ, դրանց միջև եղած հիպերկապերն (hyperlinks) են պատասխանատու այն բանի համար, թե ինչպես է ընթերցողն ընկալում համընդհանուր կառուցվածքը (overall structure) և ինչպես է տվյալների հոսքը (traffic) կայքի տարբեր մասերի միջև։ Որոշ կայքերի անհրաժեշտ է բաժանորդագրվել՝ դրանց բովանդակությանն ամբողջական կամ մասնակի հասանելիություն(access) ստանալու համար։ Այդպիսին են գործարար շատ կայքեր, լրատվական կայքերի մի մասը, գիտական ամսագրերի կայքերը, խաղերի կայքերը, հաղորդագրությունների վահանակները (message boards), ցանցային հիմք ունեցող էլեկտրոնային փոստը, ծառայությունները, սոցիալական ցանցի կայքերը, ինչպես նաև արժեթղթերի շուկայի իրական ժամանակի տվյալներ տրամադրող կայքերը։ Քանի որ բովանդակությունը դիտելու համար այդ կայքերը պահանջում են վավերացում (authentication), դրանք, փաստորեն, ինտրանետային կայք են։
Ընդհանուր պատկերացում
Ըստ իրականացվող գործառույթի՝ կայքերը կարող են լինել հետևյալ տեսակների.
Կայք կարող է ստեղծել որևէ անհատ կամ կազմակերպություն, և այն սովորաբար առնչվում է որևէ ստույգ թեմայի կամ նպատակի։ Ցանկացած կայք կարող է պարունակել գերկապ դեպի որևէ այլ կայք, այնպես որ տարբերություններն անհատական կայքերի միջև, ինչպես դրանք ընկալում է գործածողը, երբեմն կարող են հստակ չլինել։ Կայքերը գրվում են HTML (գերտեքստային նշման լեզու) լեզվով կամ դինամիկ կերպով փոխարկվում են դրան և մատչելի են գործածողի գործակալ (user agent) կոչվող ծրագրակազմային փոխկապակցիչի (software interface) միջոցով։ Ցանցաէջերը կարելի դիտել կամ որևէ այլ ձևով մատչելի տարբեր տեսակի համակարգաչային հիմք ունեցող կամ համացանցային ընձեռմամբ տարբեր չափսերի սարքերից, ներառյալ՝ սեղանադիր (desktop) և գոգդիր (laptop) համակարգիչները, PDA-ները և բջջային հեռախոսները։ Կայքէջը հյուրընկալվում է (is hosted) համակարգչային համակարգի վրա, որը կոչվում է ցանցային սպասարկիչ (web server) (նաև կոչվում է HTTP սպասարկիչ)։ Այս եզրերը կարող են նաև վերաբերել այն ծրագրակազմին, որն աշխատեցնում է այս համակարգերը, առբերում (retrieve) և ներկայացնում է կայքէջերը՝ համաձայն գործածողների խնդրանքների։ Առավել հաճախ գործածվում է Apache ցանցային սպասարկիչը (ըստ Netcraft-ի վիճակագրության)։ Լայնորեն կիրառվում է նաև Microsoft-ի Internet Information Server-ը (IIS)։
Ստատիկ կայք
Ստատիկ ցանցակայքն այն ցանցակայքն է, որի ցանցաէջերը սպասարկչի վրա ունեն այն նույն տեսքը, ինչպիսին տեսնում է դրանք գործածողը։ Այն հիմնականում կոդավորված է HTML լեզվով։
Նման ցանցակայքերը սովորաբար նույն տեղեկությունն են ներկայացնում բոլոր այցելուներին, և այսպիսով տեղեկությունները ստատիկ են։ Տպագիր բրոշուրները հաճախորդներին բաժանելու նման՝ ստատիկ ցանցակայքը տրամադրում է կայուն, ստանդարտ տեղեկություններ երկար ժամանակի ընթացքում։ Թեև ցանցակայքի սեփականատերը կարող է այն պարբերաբար թարմացնել, տեքստերի, լուսանկարների և այլ բովանդակության խմբագրումը կատարվում է ձեռքով, ինչի համար կարող են պահանջվել ցանցակայքային դիզայնի հիմնական հմտություններ և ծրագրակազմ։ Այցելուները չեն կարող վերահսկել ստատիկ ցանցակայքից ստացվող տեղեկությունները և ստիպված են բավարարվել այդ պահին ցանցակայքի սեփականատիրոջ հայեցողությամբ տրամադրված տեղեկություններով։
Դինամիկ կայք
Դինամիկ ցանցակայքն այն կայքն է, որ չունի սպասարկչում պահված ցանցային էջեր այն տեսքով, ինչպիսին տեսնում է դրանք գործածողը։ Փոխարենը էջի բովանդակությունը փոփոխվում է ավտոմատ կերպով և/կամ հաճախ կախված է որոշակի չափանիշներից ։ Ընդհանուր առմամբ՝ այն համեմատում է տեղեկությունները ցատկի պահին ամեն անգամ, երբ պահանջում են էջը։ Ցանցակայքը կարող է դինամիկ լինել երկու ձևերից մեկով։ Առաջինն այն է, որ ցանցաէջի կոդը կառուցված է դինամիկ կերպով՝ կտոր առ կտոր։ Երկրորդն այն է, որ ցանցաէջի բովանդակությունը ցուցադրված վիճակում տարբերվում է՝ կախված որոշակի չափանիշներից։ Այդ չափանիշները կարող են լինել նախասահմանված կանոններ կամ կարող են կախված լինել գործածողի ներածումից (input)։ Դինամիկ ցանցակայքի հիմնական առավելությունն այն է, որ շատ ավելի հեշտ է պահպանել մի քանի ցանցաէջեր և տվյալների շտեմարան, քան կառուցել և թարմացնել հարյուրավոր կամ հազարավոր անհատական ցանցաէջեր և կապեր։ Որոշակի իմաստով տվյալների վրա հիմնված կայքը նման է ստատիկ կայքին, քանի որ կայքում ներկայացված տեղեկությունները, այնուամենայնիվ, սահմանափակված են նրանով, թե ինչ է թույլ տվել կայքի սեփականատերը պահեստավորել տվյալների շտեմարանում (կայքի սեփականատիրոջ մուտքագրած և/կամ գործածողների ներածած և տիրոջ հավանությանն արժանացած տվյալներ)։ Դրա առավելությունն այն է, որ շտեմարանում պահեստավորված և գործածողներին մատչելի տեղեկությունները սովորաբար անհամեմատ ավելի շատ են լինում։ Դինամիկ ցանցակայքը նաև ցույց է տալիս սեփական կառուցվածքը, մասնավորապես՝ մեկ ցանցաէջի ստեղծման համար օգտագործված կոդը։ Դինամիկ ցանցաէջը ստեղծվում է հընթացս՝ իրար միացնելով կոդերի, ընթացակարգերի կամ հրամանաշարի որոշակի բլոկներ ։ Դինամիկ կերպով ստեղծված ցանցաէջը տարբեր տեղեկույթներ (information) է կանչում շտեմարանից և դասավորում դրանք նախասահմանված ձևաչափով՝ ընթերցողին ամբողջական էջ ներկայացնելու համար։ Այն տարբեր ձևերով փոխազդեցության մեջ է մտնում գործածողների հետ, այդ թվում՝ կարդալով գործածողների նախկին պատմությունը ճանաչող նշոցիկները (cookies), աշխատաշրջանի փոփոխականները, սպասարկչի փոփոխականները և այլն, կամ էլ մտնելով ուղղակի փոխազդեցության մեջ։ Կայքը կարող է ներկայացնել գործածողների միջև երկխոսության ներկա վիճակը, վերահսկել փոփոխվող իրավիճակը կամ էլ տրամադրել տեղեկություններ, որոնք որոշակի ձևով անձնավորված են՝ հաշվի առնելով անհատ գործածողի պահանջները։ Որոշ երկրներում, օրինակ՝ Մեծ Բրիտանիայում և ԱՄՆ-ում, ցանցերի մատչելիությունն օրենքով կանոնակարգված է ։
Կայքերի տեսակներ
Գոյություն ունեն ցանցակայքերի բազմաթիվ տեսակներ, որոնցից յուրաքանչյուրն ունի որոշակի բովանդակային կամ կիրառական մասնագիտացում, և դրանք կարող են դասակարգվել ըստ տարբեր չափանիշների։ Ստորև ներկայացված են մի քանի նման տեսակներ. Որոշ ցանցակայքեր կարող են ընդգրկվել այս դասակարգման մեկից ավելի տեսակներում։ Օրինակ՝ գործարար ցանցակայքը կարող է գովազդել ընկերության արտադրանքը, սակայն նաև խնամորդել տեղեկատվական փաստաթղթեր, օրինակ՝ սպիտակ թղթեր։ Վերոհիշյալ կարգերը նաև ունեն բազմաթիվ ենթակարգեր։ Օրինակ՝ պոռնակայքը eCommerce կայքի կամ գործարար կայքի յուրահատուկ տեսակ է (այսինքն՝ այն փորձում է վճարովի անդամներ ձեռք բերել իր կայք մտնելու (access) համար)։ Երկրպագուների կայքը (fan site) նրա սեփականատերը կարող նվիրել որևէ կոնկրետ հանրաճանաչ անձի։ Ցանցակայքերն ունեն համակառուցային (architectural) սահմանափակումներ (օրինակ՝ կայքին տրված հաշվարկման հզորությունը)։ Շատ մեծ ցանցակայքերը, ինչպիսին են Yahoo!-ն, Microsoft-ը և Google-ը, օգտվում են մեծ թվով սպասարկիչներից և բեռնվածությունը հավասարակշռող սարքերից, ինչպիսին են Cisco Content Services Switches փոխանջատիչները՝ ծանրաբեռնվածությունը տարբեր վայրերում գտնվող տարբեր համակարգիչների վրա բաշխելու համար։ 2009 թվականի փետրվարին համացանցային մոնիթորինգ իրականացնող Netcraft ընկերությունը, որը 1995 թվականից հետևում է ցանցի աճին, հայտնել էր, որ 2009 թվականին կար 215.675.903 ցանցակայք՝ իրենց տիրույթի անունով և բովանդակությամբ՝ 1995 թվականի օգոստոսի ընդամենը 18.000-ի դիմաց ։
Հղումներ
Կատեգորիա:Կայքեր Կատեգորիա:Համացանց Կատեգորիա:Ինֆորմատիկա Կատեգորիա:Համաշխարհային սարդոստայն
Թեդ Դենսոն
էդվարդ Բրիջ «Թեդ» Դենսոն III (Edward Bridge “Ted” Danson III, ), ամերիկացի դերասան, առավել հայտնի է «Ուրախ շրջապատ» և «Բեքքեր» սիթքոմներում խաղացած գլխավոր դերերով։ Նա նկարահանվել է նաև «Մեռել է քո էնտուզիազմը» և «Մահացու կարոտողը» սիթքոմներում, ինչպես նաև «Պայքար» դրամայում ։
Ավելի քան երեսուն տարի տևող կարիերայի ընթացքում Դենսոնը տասնչորս անգամ առաջադրվել է «Էմմի» մրցանակի, որն նվաճել է երկու անգամ, տասն անգամ առաջադրվել է «Ոսկե գլոբուս » մրցանակի, հաղթել՝ երեք անգամ, ինչպես նաև 1999 թվականին ստացել է անվանական աստղ Հոլիվուդի փառքի ծառուղում։«TV Guide» ի տարբերակով նա հեռուստատեսային 25 կուռքերի շարքում զբաղեցնում է երկրորդ տեղը ։
Նա նկարահանվել է նաև մի քանի ֆիլմերում, որոնցից ամենահայտնիներն են՝ «Երեք տղամարդ և նորածին», «Երեք տղամարդ և փոքրիկ օրիորդ» , «Հարազատներ»՝ Իզաբելլա Ռոսելինիի մասնակցությամբ, «Հայրիկին հավասար»՝ Մակոլեյ Կալկինի մասնակցությամբ ։ 1995 թվականից նա ամուսնացած է «Օսկարի» հաղթող, դերասանուհի Մերի Սթենբուրգենի հետ։
Ծանոթագրություններ
Կատեգորիա:Բնօրինակում անաղբյուր հոդվածներ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասաններ
Ի Սի Քոուլմեն
Ի Սի Քոուլմեն կրտսեր (E. C. Coleman Jr., ), ամերիկացի պրոֆեսիոնալ բասկետբոլիստ։
Խաղացողի կարիերա
Խաղացել է ծանր հարձակվողի դիրքում։ Սովորել է Հյուստոնի բապտիստական համալսարանում։ 1973 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից՝ 51-րդ համարի ներքո։ Հետագայում հանդես է եկել «Նյու Օռլեանս Ջազ» և «Գոլդեն Սթեյթ Ուորիորս» ակումբների կազմերում։ NBA-ում, ընդհանուր առմամբ, անցկացրել է 6 մրցաշրջան։ Մեկ անգամ մասնակցել է NBA բոլոր աստղերի պաշտպանության առաջին հավաքականի կազմում (1977), ինչպես նաև մեկ անգամ NBA բոլոր աստղերի պաշտպանության երկրորդ հավաքականի կազմում (1978)։ NBA կարիերայի ընթացքում, ընդհանուր առմամբ, խաղացել է 357 խաղ, որոնց ժամանակ հավաքել է 2553 միավոր (7,2 մ/խ), կատարել 2151 անդրադարձ, 482 փոխանցում, 305 խլում և 142 բլոկշոտ ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Հյուստոն Ռոքեթսի բասկետբոլիստներ Կատեգորիա:Յութա Ջազի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ
Սերգեյ Չապլիգին
Սերգեյ Ալեքսեևիչ Չապլիգին (Сергей Алексеевич Чаплыгин, ), տեսական մեխանիկայի բնագավառի խորհրդային գիտնական, ժամանակակից հիդրոաերոդինամիկայի հիմնադիրներից։ ԽՍՀՄ ԳԱ ակադեմիկոս (1929 թվականին, թղթ․ անդամ՝ 1924 թվականից), սոցիալիստական աշխատանքի հերոս (1941 թվականին), Ն․ Ե․ Ժուկովսկու աշակերտը։
Ավարտել է Մոսկվայի համալսարանը (1890 թվականին)։ Գիտական աշխատությունները հիմնականում նվիրված էին տեսական մեխանիկայի երկու դասական խնդիրներին՝ չինտեգրվող կապերի առկայությամբ մարմնի շարժմանը և անշարժ կետի շուրջը ծանր պինդ մարմնի շարժմանը։ 19-րդ դարի վերջին և 20-րդ դարի սկզբին սկսել է զբաղվել շիթային հոսքերով, անսեղմելի հեղուկներում շիթի տեսության հետազոտություններով։ Չապլիգինի դոկտորական դիսերտացիայում, որում տրվել էր ցանկացած մինչձայնային արագությամբ գազային հոսքի հետազոտման մեթոդը, դրվել է գազային դինամիկայի զարգացման սկիզբը։ Մեծ արագությունների աերոդինամիկայի բնագավառում Չապլիգինի առաջադրած մեթոդները կարևոր դեր խաղացին ժամանակակից ինքնաթիռների հաշվարկի ռացիոնալացման համար։ Լուծել է աերոմեխանիկայի և ավիացիայի մի շարք բարդ խնդիրներ։ Չապլիգինը ավանդ ունի նաև մաթեմատիկայի բնագավառում։ Դիֆերենցիալ հավասարումների մոտավոր ինտեգրման Չապլիգինի հետազոտությունները մաթեմաթիկական մտքի խոշոր նվաճումներից են։ Հոկտեմբերյան հեղափոխությունից հետո Չապլիգինը մասնակցել է սոցիալական շինարարությանը, Ն․ Ե․ Ժուկովսկու հետ՝ Աերոհիդրոդինամիկայի կենտրոնական ինստիտուտի ստեղծմանը (ինստիտուտիի առաջին ղեկավարը եղել է Ն․ Ե․ Ժուկովսկին, 1921-1942 թվականներին՝ Չապլիգինը)։ Ն․Ե․Ժուկովսկու անվան մրցանակ։ Պարգևատրվել է Լենինի 2 շքանշանով։ 1942 թվականին ԽՍՀՄ սահմանել է Չապլիգինի անվան մրցանակ։
Ծանոթագրություններ
Կատեգորիա:Ռուս գիտնականներ Կատեգորիա:Ռուս ֆիզիկոսներ Կատեգորիա:Կաթվածից մահացածներ Կատեգորիա:Խորհրդային մեխանիկներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Ռուս ճարտարագետներ Կատեգորիա:ԽՍՀՄ ԳԱ ակադեմիկոսներ Կատեգորիա:ԽՍՀՄ ԳԱ թղթակից անդամներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ Կատեգորիա:Խորհրդային մաթեմատիկոսներ
Rocket League
Rocket League, դինամիկ մրցաշարային, ֆուտբոլի ոճով խաղ, մշակված և հրատարաված Psyonix ընկերության կողմից։ Խաղը նախատեսված է PlayStation 4-ի, Xbox One-ի և Windows-ի համար ։ Խաղը թողարկվել է 2015 թվականի հուլիսի 7-ին։ Այս խաղը համարվում է 2008 թվականին թողարկված Supersonic Acrobatic Rocket-Powered Battle-Cars խաղի շարունակությունը ։ Խաղի գեյմփլեյը նման է նախկին տարբերակին, իր մեջ պարունակում է միայնակ և բազմամարդ ռեժիմներ, կա հնարավորություն խաղալ լոքալ ցանցի միջոցով, ինչպես նաև կա կրոսս-պլատֆորմային խաղի հնարավորություն (խաղ PS4 և Windows-ի միջև) ։
Խաղի մշակում
2014 թվականի փետրվարի 19-ին Psyonix-ը հաստատեց, որ SARPBC-ին շարունակելու է գալիս Rocket League խաղը, ինչն էլ IGN-ն մեկնաբանեց, որ «խաղ ավելի պարզ անունով, քան SARPBC» ։
2014 թվականի փետրվարին ԱՀ-ների համար նախատեսված տարբերակը գնվում էր փակ փորձարկամ կարգավիճակում, իսկ ավելի ուշ PlayStation 4-ի համար նախատեսվածը 2015 թվականի ապրիլին և 2015 թվականի մայիսին ։
2015 թվականի հունիսի 3-ին պաշտոնապես հայտարարվեց խաղի թողարկման ամսաթիվը PS4 և ԱՀ-ների համար՝ 2015 թվականի հուլիսի 7 ։
Վաճառք
2015 թվականի հուլիսի 11-ին Psyonix հայտարարեց, որ խաղում են գտնվում 120,000-ից 124,000 խաղացող ։ Արդեն հուլիսի 14-ին խաղը ներբեռնվել էր ավելի քան 2 միլլիոն անգամ ։ Երեք օր անց այս թիվը հասավ 4 միլլիոնի ։
Հուլիսի վերջին խաղը ներբեռնվել էր 5 միլլիոն անգամ և խաղում գտնվում էին 179,000 խաղացող  ։ Psyonix  հայտարարեց, որ խաղի նման հաջողությունը, գերազանցել է ընկերության սպասելիքները ։
Հղղումներ
Կատեգորիա:Windows տեսախաղեր Կատեգորիա:Xbox One տեսախաղեր Կատեգորիա:PlayStation 4 տեսախաղեր Կատեգորիա:Սպորտային տեսախաղեր Կատեգորիա:Համակարգչային խաղեր Կատեգորիա:2015 ալբոմներ Կատեգորիա:Բասկետբոլային տեսախաղեր
Կինտանար դե լա Օրդեն
Կինտանար դե լա Օրդեն (Quintanar de la Orden), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ Համայնքը գտնվում է Մանչա Ալթա դե Տոլեդո շրջանի կազմում։ Տարածքը զբաղեցնում է 88 կմ²։ Բնակչությունը 12873 մարդ (ըստ 2010 թվականի)։ Պրովինցիայի վարչական կենտրոնից հեռու է 110 կմ։
Արտաքին հղումներ
Կատեգորիա:Իսպանիայի քաղաքներ
Սան Ֆելիու դե Պալյերոլս
Սան Ֆելիու դե Պալյերոլս ({{lang-ka|Sant Feliu de Pallerols, {{lang-es|Sant Feliu de Pallerols}}), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Լա Գառոչա շրջանում։ Տարածքը կազմում է 34,9 կմ²։ Բնակչությունը՝ 1363 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
(8487) 1989 SQ
(8487) , աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 29-ին Յոշիկանե Միզունոյի և Թոշիմասա Ֆուրութայի կողմից Կանիում ։
Շարջա
Շարջա (الشارقة` ալ-շարիկա), տարածքով 3-րդ քաղաքը ՄԱԷ-ում, Շարջայի Էմիրության վարչական կենտրոնը։
Բնակչությունը՝ 519 հազար մարդ (2003)։
Պատմություն
Շարջայի ներկայիս տեղում, բնակվել են դեռ շատ վաղուց։ Առևտրի ծաղկումը XIX դարում դարձրեց քաղաքը կարևորագույն նավահանգիստ։
Աշխարհագրություն
Գտնվում է Պարսից ծոցի ափին, մայրաքաղաք Աբու Դաբիից հյուսիս-արևելք, Դուբայի և Աջմանի հարևանությամբ, վերջիններիս հետ ստեղծելով քաղաքային ագլոմերցիա։ Վերջին 20 տարիների ընթացքում քաղաքը բավականին ընդլայնվել է, հավաքելով իր մեջ մերձքաղաքային բնակավայրերը։ Հիմա Շարջան զբաղեցնում է 70 կմ² տարածք, արդյունաբերական թաղամասերը հյուսիսից և արևելքից ձգված են մի քանի կիլոմետրով դեպի անապատ։ Քաղաքի կենտրոնը սակայն մինչ օրս մնում է մոտիկ ծոցին։
Տրանսպորտ
Քաղաքում գտնվում է նավահանգիստ և խոշոր միջազգային օդանավակայան, որը գործում է 1932 թվականից։
Պոնդիչերիի օրենսդիր ժողով
Պոդիչերիի օրենսդիր ժողով (त्रिपुरा विधानसभा), Հնդկաստանի Պոդիչերի նահանգի երկպալատ օրենսդիր ժողով։ Պոդիչերիի օրենսդիր ժողովն այժմ ունի 33 ընտրված անդամ։ Պոդիչերիի օրենսդիր ժողովը հանդիպում է Պոդիչերի նահանգի Վիդհան Բհավանում ։
Պոդիչերիի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից ։
Արտաքին հղումներ
Կատեգորիա:Պոդիչերիի օրենսդիր ժողով Կատեգորիա:Հնդկաստանի նահանգների ստորին պալատներ Կատեգորիա:Ազգային ստորին պալատներ Կատեգորիա:Հնդկաստանի քաղաքականություն Կատեգորիա:Հնդկաստանի կառավարություն Կատեգորիա:1963 հիմնադրումներ
Իենգ Սարի
Իենգ Սարի (អៀង សារី, ), «Կարմիր քմերներ» վարչակարգի ամենաազդեցիկ գործիչներից մեկն է, Պոլ Պոտի բռնապետության ժամանակ (1975-1979) եղել է վարչապետ և «Ժողովրդավարական Կամպուչիայի» արտաքին գործերի նախարար։ Մամուլում անվանվել է Կամպուչիայի վարչակարգի «երկրորդ մարդը» (խորհրդային մամուլում նույնիսկ օգտագործվել է «Պոլ Պոտի վարչակարգ` Իենգ Սարի» տերմինը)։ Փաստացի Ինեգ Սարին «համար երեքն էր», քանի որ «համար երկուսի»` Նուոն Չեայի անունը գործնականում հայտնի չէր արտասահմանում, ինչչես նաև` հայտնի չէր հենց Կամբոջայում։
Կենսագրություն
Ինեգ Սարին ծնվել է Վիետնամի հարավ-արևմուտքում։ Հայրը ազգությամբ քմեր էր, իսկ մայրը` չինացի ։ Ավարտել է Պնոմպենի Սիսովատ արքայի ուսումնարանը։ Ընդունվելով «Կարմիր քմերների» շարքերը` փոխել է իր վիետնամական Կիմ Չանգ անունը քմերականի` Իենգ Սարի։ Պոլ Պոտի կողմնակիցն էր, նրա հետ միասին սովորել է Փարիզի Քաղաքական հետազոտությունների ինստիտուտում, հանդիպել է ֆրանսիական ձախ շարժման գործիչների հետ (ներառյալ Ժան Պոլ Սարտրը)։
1953 թվականին վերադառնալով Կամբոջա` Սիսովատի ուսումնարանում դարձել է պրոֆեսոր ։ 1960 թվականին ընտրվել է Կամպուչիի աշխատավորների կուսակցության Կենտրոնական կոմիտե։ 1971-1975 թվականներին քաղաքացիական պատերազմի ժամանակ եղել է Թագավորական կառավարության Կամպուչայի ազգային միության անդամ և Կամպուչայի ազգային միության հատուկ գործակալ։ Կարմիր քմերների իշխանության գալուց հետո 1975 թվականին եղել է վարչապետի` միջազգային գործերով տեղակալը և Կամպուչայի արտաքին գործերի նախարարը։
Կարմիր քմերների պարտությունից և նրանց` պարտիզանական պատերազմի մարտավարությանն անցնելուց հետո շարունակել է պահպանել իր առաջնորդության դիրքը, որպես աքսորված կառավարության անդամ, բայց ժողովրդական Կամպուչայի կոալիցիոն կառավարության ստեղծումից հետո 1982 թվականին իր արտաքին գործերի նախարարի պաշտոնը հանձնել է Կխիե Սամպխանին։ 1996 թվականին դուրս է եկել Կարմիր Քմերների շարքերից իր հազարավոր հետևորդների հետ` 1996 թվականի օգոստոսին թագավոր Նորոդոմ Սիանուկի համաներման դիմաց։ Հիմնել է ժողովրդավարական ազգային շարժման միությունը, դաշնակցելով Խուն Սենի կառավարության հետ, ստացել է Պայլինը ղեկավարելու փաստացի մանդատ։ 1996-2007 թվականներին ապրում էր Պնոմպենի անվտանգության աշխատակիցներով շրջապատված մեծ ամառանոցում և վերահսկում էր Թաիլանդի սահմանին թանկարժեք քարերի արդյունաբերությունը։
2007 թվականի նոյեմբերի 12-ին իր կնոջ` Իենգ Տիրիտի հետ ձերբակալվել է հատուկ դատարանի առջև պատասխանատվության կանչելու համար ։
2009 թվականի դեկտեմբերի 16-ին դատական կազմը նրան պաշտոնապես մեղադրել է ցեղասպանության, Կամբոջայում վիետնամական և մուսուլմանական փոքրամասնությունների սպանությանը մասնակցելու համար ։
Մահացել է 2013 թվականի մարտի 14-ին։
Դեկա
Դեկա-ն ( -«տասը» ) (հայերեն նշանակումը՝ դա, միջազգային նշանակումը՝ da) տասնորդական նախածանց է, որը մեծացնում է ֆիզիկական մեծությունը 10 անգամ ։
Օրինակ՝
կամ կրճատ գրելաձևով՝
Չնայած ստանդարտին՝ գործնականում գրեթե չի օգտագործվում։
Ծանոթագրություններ
Կատեգորիա:Չափման միավորներ
Դուգլաս Մաուսոն
Սըր Դուգլաս Մաուսոն՝ Բրիտանական կայսրության շքանշանի արժանացած, Թագավորական ընկերության անդամ, Ավստրալիայի գիտությունների ակադեմիայի անդամ ավստալացի երկրաբան, Անտարկտիկայի հետախույզ և ակադեմիկոս։ Ռուալ Ամունդսենի, Ռոբերտ Սքոթի և Էռնեստ Շեքլտոնի հետ միասին Անտարկտիկայի հետազոտության հերոսական դարաշրջանում եղել է արշավախմբի գլխավոր ղեկավար։
Մաուսոնը ծնվել է Անգլիայում և տեղափոխվել է Ավստրալիա մանուկ հասակում։ Ավարտել է Սիդնեյի համալասարանի հանքարդյունաբերության ինժեներական և երկրաբանության ֆակուլտետները։ 1905 թվականին Ադելաիդայի համալսարանում դասավանդել է հանքաբանություն և հանքանյութաբանություն։ Անտարկտիկայում նրա առաջին փորձը եղել է որպես Շեքլտոնի «Նիմրոդ» արշավախմբի անդամ (1907–1909), իր ուսուցիչ՝ Դեյվիդ Էջվորդի հետ միասին։ Նրանք դեպի հյուսիս ուղևորվող արշաբախմբի անդամներից էին, որը հասավ Հարավային մագնիսական բևեռին և բարձրացավ Էրեբուս լեռը։
Շեքլտոնի արշավին մասնակցելուց հետո Մաուսոնը դարձավ Անտարկտիկայի ավստրալիական արշավի (1911–1914) գլխավոր հեղինակը։ Արշավախումբը ուսումնասիրեց նախկինում չուսումնասիրված շրջանների հազարավոր կիլոմետրեր, հավաքեց երկրաբանական և բուսաբանական նմուշներ, կատարեց կարևոր գիտական դիտարկումներ։ Մաուսոնը՝ դեպի Հեռավոր Արևելք ուղևորվող, երեք անձից բաղկացած արշավախմբի միակ փրկված անդամն էր։ Այդ արշավախումբը ճանապարհորդեց Մերց և Նինիս սառցադաշտերով, որոնք անվանել էին Մաուսոնի երկու մահացած ուղեկիցների անուններով։ Նրանց մահը ստիպեց նրան մեկ ամսից ավելի միայնակ ճանապարհորդել՝ արշավախմբի հիմնական բազա վերադառնալու համար։
1914 թվականին Մաուսոնը ստացել է ասպետի կոչում, իսկ Առաջին համաշխարհային պատերազմի ժամանակ աշխատել բրիտանացի և ռուս զինվորականների հետ։ 1919 թվականին նա վերադարձել է Ադելաիդայի համալսարան, իսկ 1921 թվականին դարձել պրոֆեսոր՝ մեծ ներդրում ունենալով ավստրալիական երկրաբանության մեջ։ Նա վերադարձավ որպես Բրիտանական ավստրալիական և Նոր Զելանդիայի անտարկտիկայի հետազոտական արշավախմբի ղեկավար (1929–1931), ինչը հանգեցրեց տարածքային պահանջի՝ Անտարկտիկայի ավստրալիական տարածքի տեսքով։ Մաուսոնի անունը կապվում է բազմաթիվ տեսարժան վայրերի հետ, իսկ 1984-1996 թվականներին հայտնվել է ավստրալիական 100 դոլարանոց թղթադրամի վրա։
Վաղ կյանք
Մաուսոնը ծնվել է 1882 թվականի մայիսի 5-ին Ռոբերտ Էլիս Մաուսոնի և Մարգրեթ Աննա Մուրի ընտանիքում։ Նա ծնվել է Շիփլիի, Յորքշիրի Արևմտյան Ռայդինգ քաղաքում, բայց հազիվ երկու տարեկան կլիներ, երբ նրա ընտանիքը արտագաղթեց Ավստրալիա և հաստատվեց Ռութ Հիլում, այժմյան Սիդնեյի արևմտյան արվարձաններում։ Ավելի ուշ՝ 1893 թվականին Մաուսոնը և իր ընտանիքը տեղափոխվեցին ներքին Սիդնեյի Գլեբի արվարձան։ Նա սովորել է «Forest Lodge» հանրային դպրոցում, «Fort Street Model» ավագ դպրոցում և Սիդնեյի համալսարանում։ Ավարտել է 1902 թվականին և ստացել բակալավրիատի ինժեներական կոչում։
Վաղ գործունեություն
1903 թվականին Մաուսոնը նշանակվել է երկրաբան՝ դեպի Նյու Հեբրիտ համայնք (այժմյան Վանուատու) ուղևորվող արշավախմբում։ Իր՝ «Նյու Հեբրիտ համայնքի երկրաբանությունը» զեկույցը Մելանեզիայի երկրաբանական առաջին խոշոր աշխատանքներից մեկն էր։ Սույն թվականին նա նաև հրապարակեց գիտական զեկույց Նոր Հարավային Ուելս նահանգի Միտագոնգ քաղաքի մասին։ Երկրաբանական կարերիայում նրա հիմնական ուժերը եղել են պրոֆեսորներ՝ Դեյվիդ Էջվորդը և Արչիբալդ Լիվերսիջը։ Այնուհետև, 1905 թվականին նա դարձել է Ադելաիդայի համալսարանի հանքաբանության և հանքանյութաբանության դասախոս։ Նա բացահայտեց և առաջինը նկարագրեց «Դեվիդիթ» հանքաքարի կառուցվացքը։
Նիմրոդ արշավախումբ
Մաուսոնը միացավ Էռնեստ Շեքլտոնի՝ դեպի Անտարկտիկա ուղևորվող «Նիմրոդ» արշավախմբին (1907–1909)։ Ի սկզբանե մտադիր էր մնալ մինչև ամառ։ Փոխարենը, և՛ նա և՛ իր ուսուցիչ՝ Դեյվիդ Էջվորդը մնացին ևս մեկ տարի։ Այդպիսով, նրանք Ալիստեր Մաքքեյի ընկերակցությամբ առաջինը բարձրացան Էրեբուս լեռան գագաթը և արշավեցին դեպի Հարավային մագնսիական բևեռ, որն այդ ժամանակ գտնվում էր ցամաքի վրա։
Անտարկտիկայի ավստրալիական արշավախումբ
Արշավախումբը, օգտագործելով «SY Aurora» նավը, որը ղեկավարում էր կապիտան Ջոն Քինգ Դեվիսը, 1911 թվականի դեկտեմբերի 2-ին մեկնեց Հոբարթից, 1912 թվականի հունվարի 8-ին հասավ Դենիսոն հրվանդան (կոչվել է արշավախմբի հիմնական աջակից Հյու Դենիսոնի անունով) Քոմոնուելֆ ծովախորշի վրա և հաստատվեց Հիմնական բազայում։ Երկրորդ կետը գտնվում էր դեպի արևմուտք «Queen Mary Land»-ում գտնվող շելֆային սառցադաշտի վրա։ Դենիսոն հրվանդանում անընդհատ քամի էր, քամու միջին արագությունը ամբողջ տարվա կտրվածքով կազմում էր 50 մղոն/ժ (80 կմ/ժ), որոշ քամիների դեպքում 200 մղոն/ժ (320 կմ/ժ)։ Քարքարոտ հրվանդանի վրա նրանք կառուցեցին խրճիթ և ձմեռեցին գրեթե մշտատև ձնաբքի պայմաններում։ Մաուսոնը ցանկացավ օդային հետախուզում անել և Անտարկտիկա բերեց առաջին ինքնաթիռը։ Մոնոինքնաթիռ «Vickers R.E.P.»-ը պետք է ղեկավարեր Ֆրենսիս Հովարդ Բիկերթոնը։ Երբ ինքնաթիռը Ավստրալիայում արշավախմբի մեկնելուց առաջ վնասվեց, պլանները փոխվեցին, ուստի այն պետք է օգտագործվեր միայն որպես դահուկներով շարժվող ինքնաթիռ։ Այնուամենայնիվ, ցուրտ եղանակին շարժիչը լավ չէր աշխատում, և այն վերադարձվեց Անգլիայի «Vickers» ընկերությանը։ Ինքնաթիռի ֆյուզելյաժը վնասված էր։ 2009 թվականի հունվարի 1-ին դրա բեկորները կրկին հայտնաբերվեցին «Mawson’s Huts» հիմնադրամի կողմից, որը վերականգնում է խրճիթների սկզբնական ձևը ։
Մաուսոնի հետախուզական ծրագիրը իրականացվել էր հինգ խմբերի կողմից սկսած Գլխավոր և երկու Արևմտյան բազաներից։ Ինքը՝ Մաուսոնը, Հեռավոր Արևելքի խմբից էր, որը բաղկացած էր երեք անդամից՝ Խավիեր Մերցի և լեյտենանտ Բելգրեյվ Նիննիսի հետ, ովքեր 1912 թվականի նոյեմբերի 10-ին մեկնեցին արևելք «King George V Land» ուսումնասիրելու համար։ Ափամերձ տարածքը քարտեզագրելուց և երկրաբանական նմուշներ հավաքելուց հինգ շաբաթ տևողությամբ գերազանց առաջընթացից հետո խումբը հատում էր Նինիս սառցադաշտը հիմնական բազայից 480 կմ դեպի արևելք։ Մերցը շարժվում էր դահուկով, իսկ Մաուսոնը նստած էր սահնակին իր քաշի բաշխումով, բայց Նիննիսը վազում էր երկրորդ սահնակի կողքով։ Նինիսն ընկել էր սառցե ճեղքի մեջ, հավանաբար նրա մարմնի քաշն էր, որ ճեղքել էր այն ծածկող ձյան կամուրջը։ Լավագույն վեց շները, խմբի պաշարի մեծ մասը, վրանը և այլ անհրաժեշտ իրեր անհետացան այդ հսկայական սառցե ճեղքում։ Մերցը և Մաուսոնը իրենցից 165 ոտնաչափ (50մ) ներքև գտնվող եզրին նկատեցին մեկ սատկած և մեկ վիրավոր շան, սակայն Նինիսին այլևս չտեսան ։
Կարճատև փրակարարական աշխատանքից հետո Մաուսոնն ու Մերցը անմիջապես հետ գնացին։ Նրանք ունեին երկու անձի համար նախատեսված մեկ շաբաթվա պաշար, շատ վառելիք և պրիմուս, սակայն չունեին շան համար նախատեսված կեր։ Նրանք 27 ժամ շարունակ սահում էին սահնակով, որպեսզի ձեռք բերեն իրենց թողած վրանի պահեստային ծածկը, որի համար դահուկներից և թեոդոլիտից շրջանակ էին պատրաստում։ Մթերային պաշարի բացակայությունը ստիպեց նրանց օգտագործել իրենց սահնակը քաշող շներին՝ մյուս շներին և իրենց կերակրելու համար։
Այս ճամփորդության ընթացում դիտվել է տղամարդկանց ֆիզիկական վիճակի վատթարացում։ Երկուսն էլ ունեին գլխապտույտ, սրտխառնոց, որովայնային ցավ, իռացիոնալություն, լորձաթախանթի ճեղքում, մաշկի, մազերի և եղունգների կորուստ, աչքերի և մաշկի դեղնում։ Ավելի ուշ Մաուսոնն իր հետ ճամփորդող ընկերոջ մոտ դրամատիկ փոփոխություն նկատեց։ Մերցը կարծես թե կորցնում էր շարժվելու կամքը և միայն ցանկանում էր մնալ իր քննապարկում։ Նա սկսեց արագ վատանալ փորլուծության և խելագարության պատճառով։ Մի անգամ Մերցը չհավատաց, որ նա ցրտահարվել էր և կծեց իր ճկույթի ծայրը։ Շուտով դրան հաջորդեց կատաղի բարկությունը։ Մաուսոնը ստիպված էր նստել իր ընկերոջ կրծքին և սեղմել նրա ձեքերը, որպեսզի վերջինս չվնասի իրենց վրանը։ Մերցը ունեցել է այլ տեսակի նոպաներ ևս նախքան կոմայի մեջ ընկնելը և մահացել է 1913 թվականի հունվարի 8-ին ։
Այն ժամանակ դեռևս անհայտ էր, որ հասկիի լյարդը պարունակում է վիտամին A-ի չափազանց բարձր մակարդակ։ Ինչպես նաև հայտնի չէր, որ վիտամին A-ի նման մակարդակը կարող էր վնասել մարդու լյարդը։ Նրանց խմբում կային վեց շուն (յուրաքանչյուրի լյարդը միջինում կշռում էր 1 կգ)։ Ենթադրվում է, որ երկու ընկերները կերել էին բավականաչափ լյարդ, ինչն էլ առաջացրել էր «հիպերվիտամինոզ A» հիվանդությունը։ Այնուամենայնիվ, Մերցը գուցե ավելի շատ է տուժել, քանի որ նա դժվարացել է ուտել կոշտ մկանային հյուսվածքը և, հետևաբար, կերել է ավելի շատ լյարդ, քան Մաուսոնը ։ Մինչդեռ երկուսն էլ տուժել են, սակայն Մերցի վիճակն ավելի ծանր է եղել։
Մաուսոնը միայնակ անցավ վերջին 100 մղոնը (160 կմ)։ Հիմնական բազա վերադառնալու ընթացքում նա ընկել է սառցե ճեղքի մեջ և փրկվել է միայն այն պատճառով, որ իր սահնակը խրվել է իր գլխավերևում գտնվող սառույցի մեջ։ Նրան հաջողվել է դուրս գալ՝ օգտագործելով սահնակին ամրացված ամրագոտիները։
Երբ Մաուսոնը վերջապես վերադարձավ Դենիսոն հրվանդան, ընդամենը մի քանի ժամ առաջ մեկնել էր «Aurora» նավը։ Այն վերադարձվել էր անլար կապի միջոցով, միայն այն պատճառով, որ վատ եղանակը խափանել էր փրկարարական աշխատանքները։ Մաուսոնը և վեց անդամները, ովքեր մնացել էին նրան փնտրելու համար, ձմեռեցին երկրորդ տարին մինչև 1913 թվականի դեկտեմբեր ամիսը։ Մաուսոնը իր «Home of the Blizzard» գրքում նկարագրում է իր փորձառությունները։ Նրա խումբը և ովքեր գտնվում էին Արևմտյան բազայում, ուսումնասիրել էին Անտարկտիդայի ափերի մեծ տարածքները՝ նկարագրելով դրանք երկրաբանական, կենսաբանական և օդերևութաբանական տեսանկյունից և ավելի հստակ սահմանել Հարավային մագնիսական բևեռի գտնվելու վայրը։ 1915 թվականին Թագավորական աշխագրական ընկերությունը նրան պարգևատրեց «Ոսկե» մեդալով, իսկ 1916 թվականին Ամերիկյան աշխարհագրական ընկերությունը պարգևատրեց «Դեյվիդ Լիվինգսթոնի հարյուրամյա» մեդալով ։
Այդ արշավախումբը Դեյվիդ Ռոբերթսի «Alone on the Ice: The Greatest Survival Story in the History of Exploration» գրքի թեման էր։
Home of the Blizzard
Իր «Home of the Blizzard» գրքում Մաուսոնը պատմել է 1912 թվականի մայիսի 24-ի «Հերկուլեսյան փոթորիկերի» մասին, որը, ինչպես նա հետո իմացավ, «մոտենում էր ժամում երկու հարյուր մղոն արագությամբ» ։ Մաուսոնը հայտնել է, որ քամու միջին արագությունը մարտին կազմել է 68 մղոն/ժ (109 կմ/ժ,), ապրիլին՝ 52,5 մղոն/ժ (84,5 կմ/ժ), իսկ մայիսին կազմել է 67,799 մղոն/ժ (109,112 կմ/ժ) ։ Այս «կատաբատիկ քամիները» կարող էին հասնել մոտ 300 կմ/ժ (190 մղոն/ժ) արագության և ստիպել են Մաուսոնին Դենիսոն հրվանդանը կոչել «Երկրի ամենաքամոտ վայրը» ։